钦定古今图书集成/明伦汇编/氏族典/第125卷 > 陈基
## 钦定古今图书集成/明伦汇编/氏族典/第125卷 > 陈基

按《明外史赵埙传》：“陈基，字敬初，临海人。少与兄聚受
业于义乌黄溍。从溍游京师，授经筵检讨。尝为草谏
章，力陈顺帝并后之失。顺帝知而怒，欲罪之，避归里。
已，奉母入吴，教授自给。江南用兵，元开行枢密院，起
基为都事，转江西行省郎中，参张士信军事。自杭赴
吴，复参太尉张士诚军事。士诚称王，基独谏止，欲杀”
之，不果。已，超授内史，迁学士。吴平，召修《元史》，赐金而
还。洪武三年冬，卒于常熟旅舍。